पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना कर्फ्यू का उल्लंघन करने वालों के विरूद्ध कार्यवाही की जा रही है। जिला प्रशासन के अधिकारी पुलिस बल के साथ शहर में घूम रहे हैं बावजूद व्यापारियों पर सख्य कार्यवाही नहीं होने पर उनका कारोबार बंद नहीं हो रहा है।
बुधवार को एसडीएम सहित सीएसपी पुलिस अमला बरंडा में पहुंचा और शटर बंद कर ताला लगवाकर कारोबार करने वाले व्यापारी की दुकान के सामने खड़े ग्राहकों को पकड़ा कुछ ग्राहक वाहनों का सायरन सुनकर मौके से भाग गए। इस बीच एक युवक को पुलिस ने दौड़कर पकड़ा तो युवक हाथ जोड़कर पैर छूकर छोड़ने के लिए गिड़गिडा़ने लगा तभी वहां मौजूद महिला ने युवक के गले में हाथ डालकर कहा मेरे बेटे को छोड़ दो अब गलती नहीं होगी दोबारा नहीं आएंगे काफी मिन्नत के बाद पुलिस ने दोनों को मौके से भगाया।
वाहनों के जाते ही फिर स्थिति यहां जस की तस हाे गई। शहर में रोज ऐसे लोग नजर आ रहे हैं जो शादी सामग्री की खरीदी कर ग्रामीण अंचलों के लिए जा रहे हैं। जब दुकानें बंद है तो सामग्री कहां से लाई जा रही है इस पर कार्यवाही को लेकर सवाल खड़े हो रहे हैं। केवल सड़कों चौराहाें पर चालानी कार्यवाही कर वाहवाही लूटी जा रही है।
कर्फ्यू उल्लंघन पर 1695 लोगोंं के खिलाफ कार्रवाई : कोरोना कर्फ्यू का उल्लंघन करने वालों के विरूद्ध कार्यवाही जारी है। अब तक मास्क नहीं लगाने वाले 1695 व्यक्तियों के विरूद्ध कार्रवाई कर 2 लाख 6 हजार 200 रुपए अधिरोपित जुर्माना वसूला गया। इसमें दमोह में 367, हटा में 184, पथरिया में 352, तेंदूखेड़ा 273, बटियागढ़ में 172, पटेरा में 135 तथा जबेरा में 212 व्यक्तियों से जुर्माना वसूला गया।
नियम विरूद्ध दुकान खोलने वाले सामाजिक दूरी का पालन नहीं करने वाले 159 व्यक्तियों पर कार्रवाई की गई। इसमें दमोह 90, हटा में 20, पथरिया में 9, तेंदूखेड़ा के 10, बटियागढ़ में 6, पटेरा में 8 तथा जबेरा में 16 व्यक्ति शामिल हैं। खुली जेल संबंधी कार्रवाई हटा, पथरिया और बटियागढ़ में की गई है।
हटा में 11, पथरिया में 16 और बटियागढ़ में 1 व्यक्तियों को खुली जेल में भेजा गया। 9 प्रकरणों में 188 के तहत कार्रवाई की गई। नियम विरूद्ध आयोजन पर तेंदूखेड़ा में एक कार्रवाई की गई जिसमें 6 व्यक्तियों को अस्थायी जेल भेजा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn